Referat af lokalrådsmøde d 7.11 2017

1. Meddelelser v Hanne

Hanne, Uwe, Margit og Lars har haft besøg af nogle arkitektstuderende, der laver et projekt om tomme bygninger i Tønder kommune. De har lavet en artikel om fortid, nutid og fremtid for landsbyen Sæd. Lars lægger den ud på Sæd/Ubjerg siden.  
Hjemmesiden hedder: <https://kfabricius.wixsite.com/landsbyliv>

Inger og Lars er udtrådt af bestyrelsen. Vi taler om nye medlemmer af lokalrådet og Hanne tager kontakt til mulige emner.

1. Facebook opslagstavle v Claus

Vi skal alle være obs på at benytte opslagstavlen da den trænger til at ”blive løbet i gang”.

1. Hans Chr. Schmidt- tilmeldinger, annoncering

Hanne har kun solgt ganske få billetter så der deles pjecer ud i byen og vi håber på mange tilmeldinger.

Vi får Bent til at lave A-skilte.

1. Bryghus / Museum – status v Lars

Projektet er afleveret til LAG men ikke godkendt pga manglende LAGskilte på plancherne. Skiltene er sat på nu.

Vi har en kassekredit på 150.000 i Jyske Sparekasse som forhåbentlig bliver forlænget til vi får penge fra LAG.

Vi diskuterer øllaug,- det tages op på næste møde.

1. Vindmøller – Byens Torv, stier v Lars og Christian

Kommunen har tilbudt at stå for projekterne sådan at forstå at vi sparer momsen og derfor kan få stort set alle ønsker opfyldt. Den grønne ordning forudsætter at vindmøllerne er rejst og har produceret 1 kwh d 20 februar 2018 og at Energinet godkender vores ansøgning.

Der var ringe fremmøde til oplysningsmødet på Eccocenteret hvorfor vi aftaler at invitere byens borgere til et orienterende møde om mulighederne for at investere i mølleaktier. Vi inviterer også Tønders pengeinstitutter til at fortælle om muligheder for finansiering.

Mødet bliver holdt i Laden d 23.11 2017,- alternativt d 28 eller 29.11

1. Økonomi v Christian

Christian orienterer om økonomien.

1. 5000 kr fra Tønderhus fonden – hvad skal de bruges til (noget kulturelt)

Lars har søgt ,- og fået 5000 kr ,- vi blev ikke færdige med at diskutere hvad de skal bruges til.

1. Eventuelt

Forslag om at der laves en ”byens forskønnelsesdag” til foråret -, 3-4 timer.

Uwe’s bror, Dres, tilbyder at overdrage Uhlenkamp incl lade og grund til lokalrådet. Vi takker for den flotte gestus. Hanne og Margit tager kontakt til kommunen for at finde ud af om det overhovedet kan lade sig gøre og hvad det på sigt vil indebære.

Ref. Lisbeth